Melk Houte Bosch | LekkeSlaap
Melk Houte Bosch: Hooffoto's
Melk Houte Bosch: Melk Houte Bosch Manor House
Melk Houte Bosch: Melk Houte Bosch Farmhouse
Kry 15% af vir verblyf wat 5 nagte of langer is. Geldig vanaf 1 Des 2020 tot 31 Jan 2021.
Adres: Melk Houte Bosch Plaas, Swellendam, 6740, Wes-Kaap
Melk Houte Bosch is 'n plaas langs die Breederivier, net 34 km buite Swellendam en sowat 230 km van Kaapstad af. Die plaas bied gehalte-verblyf en is ideaal vir gesinne of 'n groep vriende.
Gaste kan kies tussen die Melk Houte Bosch Plaashuis wat slaapplek vir 6 gaste het en die Melk Houte Bosch Herehuis wat slaapplek vir 8 gaste het.
Die plaashuis beskik oor 3 slaapkamers en 3 badkamers. Die hoofslaapkamer het 'n koningingrootte-bed en 'n en suite-badkamer met 'n stort, terwyl die ander 2 slaapkamers elkeen 2 enkelbeddens het. Een van die ander badkamers het 'n bad en 'n stort, en die derde badkamer het net 'n stort. Die oopplan-kombuis is vir selfsorg toegerus met 'n stoof, mikrogolfoond, yskas, breekware, eetgerei, en koffie- en teemaakgeriewe. Gaste kan hulle maaltye by die etenstafel geniet en in die sitarea voor die kaggel en TV met DStv ontspan. Die leefarea lei na 'n binnebraai-area met 'n tafeltennisblad en 'n uitsig op die heuwels en oor die omliggende omgewing.
Die Melk Houte Bosch herehuis beskik oor 4 en suite-slaapkamers met storte. Twee van die slaapkamers het koningingrootte-beddens en die ander 2 slaapkamers het elkeen 2 enkelbeddens. Die ruim kombuis is vir selfsorg toegerus met 'n stoof, oond, mikrogolfoond, yskas-vrieskas, eetgerei en breekware, en koffie- en teemaakgeriewe in, en lei na die oopplan-eetarea en -sitarea. Die sitarea het 'n TV met DStv en 'n kaggel. Dit lei na binnebraai- en -kuierarea met 'n tafeltennisblad en 'n pooltafel. Daar is ook 'n swembad met 'n uitsig op die Langeberge.
Gaste is welkom om die plaas te voet of met 'n bergfiets te verken, op die rivier te roei, voëls te kyk, of 'n piekniek onder die melkhoutbome te geniet. Daar is 'n hele rits wildspesies op die plaas waarvoor gaste beslis hulle oë moet oophou. Vir diegene wat graag die omgewing wil verken is die legendariese Malgas-pont net 13 km ver en De Hoop Reservaat net 22 km ver.
4.8 uit 5van 5 resensies vir Melk Houte Bosch
Melk Houte Bosch Plaas, Swellendam, 6740, Wes-Kaap
Gaste dink Melk Houte Bosch het 'n baie goeie ligging
https://d288tngog90ix0.cloudfront.net/AAEAAQAAAAAAAAAAAAAAdBi9QEECc70Q2pMuo0VkyLFNMOwuGmUkw4caLjGbqwu4Ap5MXM?w=1440&h=960&fit=crop&auto=format was R1 000, nou Vanaf R850 per nag (vir 2 persone) 5 5 1 5 Melk Houte Bosch Farm Swellendam 6740 Wes-Kaap 086 999 0018 14:00-20:00 10:00 -34.274573915882 20.48844357816